stanford-oval/wikipedia huggingface dataset:
עונת 1999 בליגת העל הרוסית בכדורגל
מבנה

העונה נפתחה עם 16 קבוצות ונערכה בשיטת טבלת אליפות בעלת 2 סבבים, בדומה לאליפויות הקודמות.
התפתחויות

במהלך העונה שיניק ירוסלבל החליפה 4 מאמנים עקב כישלונה להתבסס בליגה הבכירה, בעוד אוראלאן אליסטה החליפה 5 מאמנים.
בסיום העונה הודחו שיניק וז'מצ'וז'ינה סוצ'י, במקומן העפילו אנז'י מחצ'קלה ופאקל וורונז'.
הקבוצות

בעונת 1999 של הדיוויזיה הרוסית העליונה נטלו חלק הקבוצות הבאות:
| # | קבוצה |
| --- | --- |
1: צסק"א
2: ספרטק
3: טורפדו
4: דינמו
5: ספרטק ולאדיקווקז
6: לוקומוטיב
7: רוטור
8: אוראלאן אליסטה
9: רוסטסלמאש
10: שיניק ירוסלבל
11: לוקומוטיב ניז'ני נובגורוד
12: סאטורן ראמנסקו
13: ז'מצ'וז'ינה סוצ'י
14: זניט סנקט פטרבורג
15: קריליה סובייטוב סמרה
16: צ'רנומורץ נובורוסיסק
טבלת האליפות

| # | קבוצה | מש' | נצ' | תיקו | הפ' | ה"ש | יחס | נק' | הערות |
| --- | --- | --- | --- | --- | --- | --- | --- | --- | --- |
| ‏1 | ‏ספרטק מוסקבה | ‏30 | ‏22 | ‏6 | ‏2 | ‏75 - 24 | ‏+51 | ‏72 | שלב הבתים של ליגת האלופות |
| ‏2 | לוקומוטיב מוסקבה | ‏30 | ‏20 | ‏5 | ‏5 | ‏60 - 32 | ‏+32 | ‏65 | שלב המוקדמות השלישי בליגת האלופות |
| ‏3 | ‏צסק"א מוסקבה | ‏30 | ‏15 | ‏10 | ‏5 | ‏56 - 29 | ‏+27 | ‏55 | ‏שלב המוקדמות הראשון בגביע אופ"א |
| ‏4 | ‏טורפדו מוסקבה | ‏30 | ‏13 | ‏11 | ‏6 | ‏38 - 33 | ‏+5 | ‏50 | ‏שלב המוקדמות הראשון בגביע אופ"א |
| ‏5 | ‏דינמו מוסקבה | ‏30 | ‏12 | ‏8 | ‏10 | ‏44 - 41 | ‏+3 | ‏44 | ‏שלב המוקדמות הראשון בגביע אופ"א |
| ‏6 | ‏אלניה ולדיקווקז | ‏30 | ‏12 | ‏7 | ‏11 | ‏54 - 45 | ‏+9 | ‏43 | ‏שלב המוקדמות הראשון בגביע אופ"א |
| ‏7 | ‏רוסטסלמאש | ‏30 | ‏11 | ‏8 | ‏11 | ‏32 - 37 | ‏-5 | ‏41 | ‏שלב המוקדמות השלישי בגביע אופ"א |
| ‏8 | ‏זניט סנקט פטרבורג | ‏30 | ‏9 | ‏12 | ‏9 | ‏36 - 34 | ‏+2 | ‏39 | ‏שלב המוקדמות השני בגביע אופ"א |
| 9 | אוראלאן אליסטה | 30 | 10 | 6 | 14 | 27 - 34 | -7 | 36 |  |
| 10 | סאטורן ראמנסקו | 30 | 8 | 10 | 12 | 38 - 30 | -8 | 34 |  |
| 11 | לוקומוטיב ניז'ני נובגורוד | 30 | 9 | 10 | 11 | 48 - 33 | -15 | 33 |  |
| 12 | קריליה סובייטוב סמרה | 30 | 8 | 7 | 15 | 39 - 49 | -10 | 31 |  |
| 13 | רוטור וולגוגרד | 30 | 7 | 10 | 13 | 36 - 51 | -15 | 31 |  |
| 14 | צ'רנומורץ נובורוסיסק | 30 | 7 | 8 | 15 | 30 - 49 | -19 | 29 |  |
| ‏15 | ז'מצ'וז'ינה סוצ'י | ‏30 | ‏5 | ‏11 | ‏14 | ‏29 - 55 | ‏-26 | ‏26 | ‏הדחה לליגת המשנה הרוסית |
| ‏16 | שיניק ירוסלבל | ‏30 | ‏5 | ‏9 | ‏16 | ‏21 - 45 | ‏-24 | ‏24 | ‏הדחה לליגת המשנה הרוסית |

מק' - מיקום; מש' - משחקים; נצ' - ניצחונות; הפ' - הפסדים; ש"ז -שערי זכות; ש"ח - שערי חובה; ה"ש - הפרש שערים; נק' - נקודות
סקיילר גריי

| --- | --- |

סקיילר גריי שרה ב"the Tibet Talk For World Peace" ביולי 2011
 לידה:  23 בפברואר 1986 (בת 38) מזומני, ארצות הברית 
 שם לידה:  הולי ברוק הפרמן
 מוקד פעילות:  ארצות הברית 
 תקופת הפעילות:  מ-2004
 מקום לימודים:  Wisconsin Heights High School 
 עיסוק:  זמרת, מוזיקאית, פזמונאית
 סוגה:  היפ הופ • פופ • רוק • פופ רוק • R&B
 כלי נגינה:  פסנתר
 חברת תקליטים:  אינטרסקופ רקורדס 
 skylargreymusic.com
 פרופיל ב-IMDb
 
הולי ברוק הפרמן (באנגלית: Holly Brook Hafermann; נולדה ב-23 בפברואר 1986), הידועה יותר בשמות הבמה שלה סקיילר גריי (Skylar Grey) ובעבר כהולי ברוק (Holly Brook), היא זמרת, מוזיקאית, פזמונאית ומפיקה אמריקאית.
קריירה

הסינגל הראשון בו השתתפה הפרמן היה השיר "Where'd You Go" של פורט מינור שיצא באפריל 2006, באותה תקופה כונתה "הולי ברוק". חודשיים מאוחר יותר, ביוני 2006, הוציאה גריי את אלבום הבכורה שלה "Like Blood Like Honey", ממנו יצאו שני סינגלים.
ב-2010 הוציאה הפרמן מיני אלבום בשם "O'Dark:Thirty EP". באותה שנה השתתפה בכתיבת "Love the Way You Lie" ו-"(Love the Way You Lie (Part II" של אמינם וריהאנה, עליו הייתה מועמדת לפרס גראמי בקטגוריית "שיר השנה". ב-2010 כתבה וביצעה את השיר "Coming Home" יחד עם שון קומבס, וכתבה את השיר "Castle Walls" של T.I. וכריסטינה אגילרה. עוד באותה שנה ביצעה בסרט "טינקרבל והסוד הקסום" את השיר "How to Believe".
ב-2011 השתתפה הפרמן בביצוע השיר "I Need a Doctor" יחד עם ד"ר דרה ואמינם, ובשיר "Words I Never Said" יחד עם לופה פיאסקו.
ב-2013 יצא לאור אלבומה שנקרא "Don't Look Down" לאחר כשבע שנים ללא אלבום אולפן. הסינגל הראשון מן האלבום נקרא "C'mon Let Me Ride" בשיתוף פעולה עם אמינם שעזר לה בשיווק האלבום ואף בההפקת מספר שירים. הסינגל השני נקרא בשם "Final Warning", אשר בקליפ שלו מככבת השחקנית הישראלית אלונה טל.
ב-2014 הארחה בשיר "Rise", של המפיק המוזיקלי דייוויד גטה, מתוך האלבום Listen.
דיסקוגרפיה > אלבומי אולפן

2006: Like Blood Like Honey
2013: Don't Look Down
2016: Natural Causes
2021: Partly Cloudy with a Chance of Tears
2022: Skylar Grey
דיסקוגרפיה > מיני-אלבומים

2005: Holly Brook EP
2005: Sony CONNECT Sets
2010: O'Dark:Thirty EP
2012: The Buried Sessions of Skylar Grey
2013: iTunes Session
2019: Angel with Tattoos
2020: Make It Through The Day
פילמוגרפיה > סרטים

| שנה | שם הסרט | תפקיד | הערות |
| --- | --- | --- | --- |
| 2014 | לנון או מקרטני | בתפקיד עצמה |  |
פילמוגרפיה > טלוויזיה

| שנה | שם הסרט | תפקיד | הערות |
| --- | --- | --- | --- |
| 2011 | טוש 0 | בתפקיד עצמה | פרק "הסבל של אלי" |
| 2013–2014 | סאטרדיי נייט לייב | בתפקיד עצמה |  |
פילמוגרפיה > אינטרנט

| שנה | שם | תפקיד | הערות |
| --- | --- | --- | --- |
| 2013 | יומני הגריזלי | בתפקיד עצמה | פרק 1 |
עונת 2006/2007 בליגת העל בכדורגל

| --- | --- |

 תקופת התחרות:  26 באוגוסט 2006 – 27 במאי 2007 (275 ימים)
 מספר משתתפות:  12
 הזוכה:  בית"ר ירושלים
 מספר משחקים:  198
 מספר שערים:  460 (2.32 בממוצע למשחק)
 מלך השערים:  ישראל יניב עזרן (16 שערים)
 השחקן המצטיין:  ישראל מיכאל זנדברג
 → 2005/20062007/2008 ←
עונת 2006/2007 בליגת העל הייתה העונה השמינית של ליגת העל כליגת הכדורגל הבכירה בישראל.
על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 12 קבוצות ששיחקו ביניהן במשך 3 סיבובים בני 11 משחקים כל אחד - 33 מחזורים בסה"כ. העולות החדשות שהצטרפו לליגת העל לקראת עונה זו היו מכבי הרצליה והכח עמידר רמת גן. העונה החלה ב-26 באוגוסט 2006 והסתיימה ב-26 במאי 2007. העונה הסדירה הסתיימה באליפות של בית"ר ירושלים, וקשר הקבוצה מיכאל זנדברג היה המבשל המצטיין בליגה עם 12 בישולים ונבחר לכדורגלן העונה בישראל. מלך השערים של העונה היה יניב עזרן (מועדון ספורט אשדוד) עם 16 שערים.
בסיום העונה הכח עמידר רמת גן והפועל פתח תקווה ירדו ליגה. הקבוצות שעלו מהליגה הלאומית לליגת העל בתום העונה היו עירוני קריית שמונה ובני סכנין.
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | בית"ר ירושלים | 33 | 19 | 10 | 4 | 52 | 24 | 28 | 67 | העפילה לשלב מוקדמות ליגת האלופות |
| 2 | מכבי נתניה | 33 | 15 | 12 | 6 | 37 | 25 | 12 | 57 | העפילה לשלב מוקדמות גביע אופ"א |
| 3 | מכבי תל אביב | 33 | 15 | 11 | 7 | 42 | 28 | 14 | 54 | העפילה לשלב מוקדמות גביע אופ"א |
| 4 | הפועל תל אביב | 33 | 15 | 9 | 9 | 53 | 40 | 13 | 54 | העפילה לשלב מוקדמות גביע אופ"א |
| 5 | מכבי חיפה | 33 | 14 | 9 | 10 | 45 | 39 | 6 | 51 | העפילה לגביע האינטרטוטו |
| 6 | מכבי פתח תקווה | 33 | 14 | 8 | 11 | 31 | 27 | 4 | 50 |  |
| 7 | מ.ס. אשדוד | 33 | 12 | 6 | 15 | 49 | 49 | 0 | 42 |  |
| 8 | הפועל כפר סבא | 33 | 8 | 16 | 9 | 41 | 40 | 1 | 40 |  |
| 9 | בני יהודה תל אביב | 33 | 7 | 14 | 12 | 34 | 50 | 16- | 35 |  |
| 10 | מכבי הרצליה | 33 | 9 | 7 | 17 | 47 | 55 | 8- | 34 |  |
| 11 | הכח עמידר רמת גן | 33 | 6 | 10 | 17 | 32 | 54 | 22- | 28 | ירדו ליגה  |
| 12 | הפועל פתח תקווה | 33 | 3 | 10 | 20 | 29 | 61 | 32- | 16  | ירדו ליגה  |
↑  הופחתו 2 נקודות
↑  זכתה בגביע המדינה
↑  הופחתו 3 נקודות
מלך השערים

| מקום | שם | קבוצה | שערים |
| --- | --- | --- | --- |
| 1 | יניב עזרן | מ.ס. אשדוד | 16 |
| 2 | ליאור אסולין | בני יהודה | 13 |
| 3 | שי הולצמן | מ.ס. אשדוד | 12 |
| 3 | עומר בוקסנבוים | מכבי הרצליה | 12 |
| 5 | עידן שריקי | מ.ס. אשדוד | 11 |
| 5 | גאנה סמואל יבואה | הפועל כפר סבא | 11 |
| 7 | גאנה אובודו אוקוצ'ה | מכבי נתניה | 10 |
| 7 | טוטו תמוז | בית"ר ירושלים | 10 |
| 7 | אבי נמני | מכבי תל אביב | 10 |
| 7 | ניגריה איבזיטו אוגבונה | הפועל תל אביב | 10 |
| 7 | אליניב ברדה | הפועל תל אביב | 10 |
מלך הבישולים

| מקום | שם | קבוצה | בישולים |
| --- | --- | --- | --- |
| 1 | מיכאל זנדברג | בית"ר ירושלים | 12 |
| 2 | גיז'רמו ישראלביץ' | הפועל כפר סבא | 11 |
| 3 | מהראן ראדי | מכבי הרצליה | 9 |
| 3 | סלים טועמה | הפועל תל אביב | 9 |
עונת 1959/1960 בגביע אירופה לאלופות בכדורסל

עונת 1959/1960 בגביע אירופה לאלופות בכדורסל הייתה העונה השלישית של התחרות האירופית לקבוצות כדורסל והיא אורגנה על ידי פיב"א אירופה.
המשחק הראשון התקיים ב-18 בנובמבר 1959 ותחרות הסתיימה ב-15 במאי 1960. בתחרות השתתפו 22 קבוצות. התחרות הסתיימה בניצחון של סק"א ריגה, בפעם השלישית ברציפות. ק.ק ספליט הצליחה לחזור על הישג זה בשנות ה-80.
ישראל בתחרות

מכבי תל אביב הייתה צריכה לשחק בשלב המוקדם אך לא התייצבה למשחקים.
עברית באינטרנט

העברית, כשפה הנכתבת מימין לשמאל, הייתה חריגה בשנים הראשונות לקיומו של האינטרנט, שהתפתח בשפות הנכתבות משמאל לימין, ובפרט אנגלית. כתוצאה מכך ניתנו שני פתרונות להצגתם של טקסטים עבריים בדפדפן, עברית ויזואלית (או "עברית חזותית") ועברית לוגית (או "עברית משתמעת").
עברית ויזואלית

הפתרון הראשון שניתן היה עברית ויזואלית. פתרון זה היה אלתור שבא לתת מענה לבעיית השפה העברית בדפדפן בלי להעסיק בכך את מפתחי הדפדפנים הראשונים. בפתרון זה נכתב הטקסט העברי שנועד להצגה בדפדפן משמאל לימין, והצגתו נעשתה באמצעות גופן מיוחד שפותח למטרה זו. אף שמבחינת מערכת ההפעלה אופיין גופן זה כגופן לטיני (כזה הנכתב משמאל לימין), אותיותיו היו עבריות, והטקסט העברי הוצג כמקובל מימין לשמאל. משתמשי הדפדפנים באותה עת התבקשו להתקין גופן זה במערכת ההפעלה שלהם.
פתרון זה פותח באוניברסיטה העברית בירושלים, על ידי דודו רשתי, ולאחר מכן פותחו שני גופנים עבריים נוספים למטרה זו. אתרים עבריים שנבנו עד סוף שנות ה-90 השתמשו כולם בפתרון זה, ובאתרים עבריים ותיקים הוא נמצא עד היום. כפתרון מאולתר, יש בפתרון זה בעיות אחדות:
גודל שורה קבוע וחוסר האפשרות של גלישת שורות. בשינוי גודל המסך, הטקסט לא הסתדר מחדש.
הדפדפן מתייחס לטקסט העברי כאל טקסט לטיני, ולכן כשהוא מחליט שיש לפצל שורה לשתי שורות, סדר השורות מתהפך.
פיתוח יישומי דפדפן (להבדיל מהצגת דפים סטטיים) אינו נוח.
לא ניתן להשתמש בכל הגופנים העבריים של מערכת ההפעלה, אלא רק בגופן אחד, אותו גופן שהמשתמש התקין במחשבו.
הצורך בהתקנה מיוחדת של גופן יצר בעיה למשתמשים מתחילים.
העתקת טקסט עברי ממעבד תמלילים לדפדפן ולהפך הצריכה היפוך של הטקסט באמצעות תוכנה מיוחדת.
חוסר תמיכה בניקוד.
עברית לוגית

כאשר חברת מיקרוסופט הצטרפה לשוק יצרני הדפדפנים, היא נתנה פתרון יסודי וטבעי לשפה העברית (ולכל יתר השפות הנכתבות מימין לשמאל), פתרון הקרוי "עברית לוגית", והוא הפך להיות תקן ב-HTML 4. במסגרת גיור תוכנה זה הותאם הדפדפן להכרה בשפות הנכתבות מימין לשמאל, וכתיבת דף HTML המכיל טקסט עברי נעשית, כמקובל בעברית, מימין לשמאל. פתרון זה פתר את כל הבעיות שבעברית הוויזואלית, והפך את העברית לשפה סטנדרטית באינטרנט.
חרף יתרונותיה הרבים של העברית הלוגית, כניסתה לאינטרנט העברי הייתה איטית, הן משום שאתרים מובילים כבר היו כתובים בעברית ויזואלית, והן משום שעברית לוגית נתמכה רק על ידי הדפדפן של מיקרוסופט, אינטרנט אקספלורר. השתלטותו של דפדפן זה על שוק הדפדפנים בעולם ובישראל הביאה למעבר הדרגתי של אתרים לעברית לוגית, ומתחילת המאה ה-21 מפותחים אתרים עבריים חדשים רק בעברית לוגית. מעבר של אתרים ותיקים מעברית ויזואלית לעברית לוגית נעשה באיטיות, עקב מאמץ ההסבה הכרוך בכך. האתר של עיתון "הארץ", למשל, עבר לעברית לוגית רק בתחילת 2004. אחד האתרים הבולטים שהשתמשו בעברית ויזואלית הוא אתר "סנונית" (שבמסגרת הקמתו נוצרה העברית הוויזואלית).
העברית, לפי תקן יוניקוד, היא לוגית בלבד. לפיכך, דף אינטרנט עברי בקידוד UTF-8 (כמו כל ויקיפדיה העברית) יהיה בעברית לוגית. קידוד windows-1255, עברית של חלונות, גם הוא מתייחס לעברית לוגית, וכך גם iso-8859-8-i. רק iso-8859-8 (בלי i בסוף, ולפעמים עם e בסוף) הוא הדרך לציין שהעברית בדף היא ויזואלית.
גרסה 6.1 של הדפדפן "נטסקייפ נוויגייטור" הייתה הגרסה הראשונה של דפדפן זה שתמכה בעברית לוגית, ובכך נפתחה גישה לאתרים הבנויים בשיטה זו גם למשתמשים במערכות הפעלה שבהן "אינטרנט אקספלורר" אינו פועל. דפדפנים שפותחו בתקופות מאוחרות יותר כגון מוזילה פיירפוקס ואופרה תמכו בעברית לוגית מן היסוד. לצורך תאימות לאחור תומכים כל הדפדפנים גם בעברית ויזואלית (על שרת האינטרנט או דף האינטרנט לציין את הקידוד הנכון. כמו כן קורא הדף יכול לשנות בעצמו את הקידוד בו משתמש הדפדפן להצגת הדף במידת הצורך).
הבעיה בתקופה שלפני האינטרנט

הסוגיה של עברית ויזואלית לעומת עברית לוגית, אף על פי שהיא מוצאת את ביטויה הבולט ביותר באינטרנט, אינה מוגבלת לאינטרנט בלבד, אלא כל ההיסטוריה של המחשוב העברי הושפעה ממנה. בתחילת ימי המחשוב העברי משלה העברית הוויזואלית בכיפה. בימי DOS שימשו העברית הוויזואלית והלוגית בערבוביה (למשל, מעבד התמלילים QText השתמש בעברית ויזואלית בעוד שמעבד התמלילים איינשטיין השתמש בעברית לוגית), ובמעבר לחלונות כולם עברו לעברית לוגית בשימוש היומיומי.
ליטון של עברית

עקב הבעיות הצצות לפעמים בכתיבת או קריאת עברית בקידוד בלתי מתואם בין משתמשים ועקב הצורך להתקין גופני עברית במחשב, משתמשים רבים החלו להשתמש באלפבית הלטיני לשם התכתבות בעברית באינטרנט. שימוש זה היה נפוץ בעיקר בהתכתבויות דואר אלקטרוני ובתוכנות מסרים מיידיים כגון ICQ בראשית דרכה. כתיבת העברית באותיות לטיניות מתרחשת באינטרנט בדרך כלל לא על פי תקן כלשהו אלא מוגדרת בצורה דינמית אד-הוק בין זוג משתמשים. קיימים תקנים רשמיים, אך אף אחד מהם אינו מוכר לכלל הציבור.
מערכת ההפעלה חלונות XP תמכה בשפות הנכתבות מימין לשמאל וכללה גופנים בעברית בכל הגרסאות שנמכרו ברחבי העולם. עובדה זו גרמה לירידה בצורך בכתיבת עברית באותיות לטיניות.
שמות מתחם בעברית

כיום ניתן לרשום שמות מתחם גם בשפה העברית. שמות דומיין בעברית הם חלק מטכנולוגיית IDN (Internationalised Domain Name). פיתוח טכנולוגיה זו החל בשנת 1998 באוניברסיטת סינגפור. אוניברסיטת סינגפור הקימה את חברת i-DNS.net, על מנת להוציא לפועל את השימוש בטכנולוגיה. תהליך קידום השימוש בטכנולוגיה גבר, בשנים האחרונות, ברחבי העולם. הקידוד שהוסכם כסטנדרט עבור IDN's על ידי ארגון ה-IETF הוא ה–Punycode. השימוש ב–IDN תופס את מקומו כשירות נדרש עם העמקת אחוז החדירה של האינטרנט במדינות ששפתם המקומית שונה מאנגלית, והשפה נכתבת בהן משתמשת בשיטת כתיב שאינה לטינית. הטכנולוגיה הוטמעה בדפדפנים המובילים – על ידי חברת מיקרוסופט בדפדפן אינטרנט אקספלורר 7 ועל ידי מוזילה החל בדפדפן פיירפוקס 2.0. הטכנולוגיה הוטמעה גם בדפדפנים אחרים כגון דפדפן כרום של חברת גוגל, בספארי של אפל ואחרים.
כתובות אתרים בעברית מתאפשרים כחלק מתקן IDN. ניתן לרשום שמות דומיין במספר סיומות, ושמות דומיין בעברית אלו מחלקים ל-2 סוגים (המבוססים על אותה טכנולוגית - Punycode):
שמות דומיין עם סיומת בעברית Full Idn לדוגמה: דומיין.קום
שמות דומיין בעברית עם סיומת באנגלית Hybrid Idn לדוגמה: דומיין.com
נכון לשנת 2011 אין ברשת האינטרנט שימוש בסיומות מתחמים בעברית (Full IDN) למעט מתחמי בדיקות של ICANN, והשימוש בשמות מתחם עבריים בעלי סיומות באנגלית (Hybrid IDN) מוגבל למספר סיומות בלבד, חלק מהסיומות של ישראל נכללות בהן. כמו כן, מאחר שטרם נמצא פתרון לבעיות של שימוש לרעה בתווים מסוימים בשמות המתחם על־מנת להונות את הגולש, ישנן סיומות בהן שמות המתחם לא יופיעו בצורה הרצויה בחלק מהדפדפנים.
ראו גם

אלגוריתם דו-כיווניות של יוניקוד
קוד ישן
שם תחום
הערות שוליים

↑  Re: Fwd: Re: Israeli HTML Standard, lists.w3.org
↑  סנונית
↑  חלק מהסיומות של ישראל
סיוטט וליה

| --- | --- |

 מידע
 עיר:  ברצלונה 
 שטח:  4.37 קמ"ר 
 אוכלוסייה:  109,672 (2021)
 קואורדינטות:  41°22′51″N 2°10′23″E﻿ / ﻿41.380833333333°N 2.1730555555556°E﻿ / 41.380833333333; 2.1730555555556
  המיקום של סיוטט וליה בברצלונה
 
סיוטט וליה (בקטלאנית: Ciutat Vella) הוא אחד מעשרת מחוזות ברצלונה ואזור העיר העתיקה של העיר. המחוז נקרא גם מחוז מס' 1. מחוז זה כולל את הרובע הגותי, את שכונת אל בורן, את שדרת לה רמבלה ואת שכונת אל רבאל.
מחוז סיוטט וליה משתרע על פני כ-4.49 קמ"ר וכלל 109,672 תושבים נכון ל-2021.
אולם הקונצרטים פלאו דה לה מוזיקה קטלנה, אשר נמצא באזור סיוטט וליה, הוכרז על ידי ארגון אונסק"ו כאתר מורשת עולמית בשנת 1997.
משמעות מילות השם בקטלאנית היא: עיר (Ciutat), ישנה או ישן (Vella). בספרדית השם המקביל הוא Ciudad Vieja (ספ'), "סיודד וייחה".
גלריית תמונות

חוף הים בסיוטט וליה
מרכז הקניות "מרמגנום"
שדרת לה רמבלה
ראו גם

תכנון עירוני של ברצלונה
סלדוניט

| --- | --- |
סלדוניט יחד עם היולנדיט, מחצבת שקור, הודו רוחב אמיתי 5 ס"מ
סלדוניט יחד עם היולנדיט, מחצבת שקור, הודו רוחב אמיתי 5 ס"מ
 תכונות המינרל
 הרכב כימי:   K(Mg,Fe2+)(Fe3+,Al)Si4O10(OH)2 
 מערך קריסטלוגרפי:  מונוקליני
 צורת הגביש:  בדרך כלל כמקבץ קשקשי או כמסה חסרת צורה.
 צבע:  ירוק אפור, ירוק כחלחל, ירוק-זית, ירוק-תפוח
 ברק:  עמום
 שקיפות:  שקוף למחצה עד אטום
 פצילות:  מושלמת בכיוון אחד ({001})
 קשיות:  2 בסולם מוס
 משקל סגולי:  3.05-2.95
 שרטוט:  לבן ירקרק
 מינרלים נלווים:  היולנדיט, פרהניט, כלוריט, קוורץ, מונטמורילוניט וקלציט
סֵלָדוֹנִיט הוא מינרל פילוסיליקטי - (סיליקט במבנה בצורת לוחיות), המכיל אשלגן, מגנזיום, ברזל, אלומיניום, והידרוקסיל, אחד מסוגי הנציצים.
תכונות > הרכב כימי

נוסחת המבנה הכימי של הסלדוניט היא K (Mg,Fe2+)(Fe3+,Al)Si4O10(OH)2.
הסלדוניט יוצר תמיסה מוצקה עם המוסקוביט (KAl2(AlSi3O10)(F,OH)2). הרכבי ביניים מכונים:
פרוסלדוניט - ([KFe3+(Mg, Fe2+) [Si4O10(OH)2) כאשר Mg/(Mg + VIFe2+) < 0.5
אלומינוסלדוניט - ([KAl(Mg, Fe2+) [Si4O10(OH)2) כאשר Mg / (Mg + VIFe2+) > 0.5
פרו-אלומינוסלדוניט - ([KAl(Mg, Fe2+) [Si4O10(OH)2) כאשר Mg/(Mg + VIFe2+) < 0.5
תכונות > קריסטלוגרפיה

הסלדוניט מתגבש במערכת המונוקלינית, חבורת סימטריות נקודתית "מונוקלינית רגילה"  2/m\  או "מונוקלינית המימורפית" ( \ 2), וחבורת סימטריות מרחבית C2/m או C2. הפרמטרים של תא היחידה הם: Å‏a=5.23‏, b=9.06Å‏, c=10.13Å, וגודלה של זווית β הוא 100.55°.
המבנה הפנימי של הסלדוניט, כמו של המינרלים בקבוצת הנציצים, הוא של לוחיות זעירות ברוחב של מספר אנגסטרם. כל לוחית בנויה משני סוגי שכבות:
הסוג הראשון הוא שכבה של טטרהדרונים של סיליקה (SiO4). שלושה מתוך ארבעת אטומי החמצן שבסיליקה נמצאים במישור השכבה ומתחברים לאטומי חמצן של הטטרהדרונים האחרים באותה שכבה ויוצרים בכך רשת של משושים. אטום החמצן הרביעי בסיליקה המהווה את הקודקוד הרביעי של הטטרהדרון מתקשר עם השכבה הבאה, כאשר כל אטומי החמצן "מצביעים" באותו כיוון. אלומיניום מחליף לעיתים את הצורן בטטרהדרונים. משום שהצורן הוא ארבע־ערכי בעוד שהאלומיניום הוא שלוש־ערכי נדרש פיצוי חשמלי שבא בצורת קטיון אשלגן.
הסוג השני הוא שכבה הבנויה מאוקטהדרונים (גופים בעלי שמונה מישורים) שבמרכזם אלומיניום, ברזל או מגנזיום המוקפים באטומים של חמצן או בקבוצת ההידרוקסיל (OH).
בסלדוניט שכבה אחת של אוקטהדרונים מקושרת משני צדדיה לשתי שכבות של טטרהדרונים. בין הלוחיות מפרידה שכבת ביניים המכילה יונים ספוחים. גביש המינרל בנוי מלוחיות הנערמות זו על גבי זו וביניהן יש שכבות ביניים, הפצילות המושלמת של המינרל מתרחשת לאורך שכבות הביניים אלו.
תכונות > תכונות פיזיקליות

המינרל מופיע כמקבץ קשקשי או כמסה חסרת צורה. לסלדוניט יש פצילות מושלמת בכיוון אחד ({001}). הקשיות של המינרל נמוכה, 2 בסולם מוס, ומשקלו הסגולי הממוצע 3 גרם לסמ"ק.
תכונות > תכונות אופטיות

אופטית המינרל הוא דו-צירי שלילי. מקדמי השבירה של הסלדוניט הם: nα=1.606-1.644‏, nβ=1.63-1.662‏ ו-nγ=1.63-1.663. גבישי הסלדוניט שקופים למחצה עד אטומים, הם חסרי צבע או שהם מופיעים בגוונים של ירוק אפור, ירוק כחלחל, ירוק-זית, ירוק-תפוח. הברק של הסלדוניט הוא עמום, והנפיצה שלו בינונית. הסלדוניט ניחן בפליאוכרואיזם (עד כמה משתנה צבע המינרל בהתאם לזווית בה מסתכלים בו). מזווית אחת (X) המינרל ירוק צהבהב ירוק כחלחל, ומשתי הזוויות האחרות (Y ו-Z) ירוק או ירוק אזמרגד.
גילוי ומקור השם

המינרל נתגלה לראשונה ב-1847 על הר בלדו (Monte Baldo), נפת טרנטו מחוז טרנטינו - אלטו אדיג'ה שבאיטליה על ידי המינרלוג הגרמני ארנסט פרידריך גלוקר (Ernst Friedrich Glocker). מקור השם מצרפתית סלדון (celadon) שפירושו ירוק כצבע הים, מתייחס לצבעו של המינרל. ורוניט הוא שם נוסף למינרל המתייחס לקרבת העיר ורונה לאתר הגילוי הראשוני של המינרל.
שימושים

בסלדוניט נעשה שימוש כמקור לצבע ירוק בצבע שמן.
מקור ותפוצה

סלדוניט מצוי כמסה בגוונים של ירוק-אפור או ירוק כחלחל כשהיא ממלאה חללים בבזלת או באנדזיט, כשהוא מחליף מינרלים סיליקטיים פרומגנזיים בסלעי פרץ בינוניים עד מאפיים שעברו התמרה נסוגה (התמרה שבמהלכה הטמפרטורה והלחץ יורדים).
הסלדוניט הוא מינרל נפוץ. מקומות בהם ניתן למצוא את המינרל כוללים את הר בלדו (Monte Baldo), נפת טרנטו מחוז טרנטינו - אלטו אדיג'ה שבאיטליה (שם נמצא המינרל לראשונה); עמק צילר (Zillertal) במדינת טירול שבאוסטריה; סטרימוי (Streymoy) וסוּדוּרוֹי (Suduroy) באיי פארו; הפארק הלאומי הר רנייה (Mt. Rainier National Park) מחוז פירס (Pierce) במדינת וושינגטון, וקניון הסלע האדום (Red Rock Canyon) במחוז קרן (Kern) בקליפורניה שבארצות הברית; איי הפנינה (Islas de las Perlas) מול חופי ניקרגואה; ומכרה הוסוקורה מחוז מייאגי, ובמקומות רבים נוספים ביפן.
הערות שוליים

↑  פרויקט rruff
↑  אתר Webmineral
↑  לרשימה המלאה ניתן להיעזר בקישור לאתר Mindat.
עונת 2006/2007 בליגת כדורגל נשים שנייה

| --- | --- |

 תקופת התחרות:  14 במרץ 2007 – 16 במאי 2007 (64 ימים)
 מספר משחקים:  20
 מספר שערים:  164 (8.2 בממוצע למשחק)
 מלך השערים:  מעיין קאופמן (עירוני בת ים) - 20 שערים
עונת 2006/2007 בליגת נשים שנייה הייתה העונה הראשונה והניסיון הראשון להקמת ליגת משנה בכדורגל נשים בישראל תחת אחריות הההתאחדות לכדורגל בישראל. העונה הסדירה נמשכה כחודשיים בלבד, נפתחה ב-14 במרץ והסתיימה ב-16 במאי 2007. לקחו בה חלק פעיל 5 קבוצות בלבד שהתפרקו בסוף העונה.
6 הקבוצות שנשרו מהליגה הראשונה בעונה הקודמת בליגת הנשים היו אמורות להשתתף בעונה הראשונה של ליגת הנשים השנייה. קבוצת בית"ר באר שבע התפרקה ובמקומה הצטרפה קבוצת בנות קריית גת. קבוצת הכח עמידר רמת גן התפרקה במהלך העונה.
בעונה זו התקיימו שני סיבובים בני 5 מחזורים כל אחד - 10 מחזורים בסך הכל וכל קבוצה שיחקה 8 משחקים בלבד.
על פי תקנון מועצת ההימורים שבתקופה זו הייתה זו שתקצבה את קבוצות ליגת הנשים, קבוצה ששיחקה פחות מ-18 משחקים בעונה אינה זכאית לתקצוב. לכן, אף אחת מקבוצות הליגה השנייה לא עמדו בקריטריון, לא קיבלו את הכסף והחליטו שלא להמשיך את פעילותן. בכך התפרקה גם הליגה השנייה.
במסגרת תביעה לבית הדין של ההתאחדות הסתבר מאוחר יותר שעסקני כדורגל שונים בחשו מאחורי הקלעים בקבוצות, "קנו" מקום בליגת הנשים הראשונה ומנעו מהקבוצות קבלת תקציב, המשך קיום ואת הזכות ההוגנת לשחק בליגה הראשונה.
טבלת הליגה הסדירה בסיום העונה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
| 1 | עירוני בת ים | 8 | 7 | 1 | 0 | 76 | 0 | 76 | 22 | העפילה לליגה הראשונה אך בפועל התפרקה |
| 2 | בית"ר ירושלים | 8 | 5 | 2 | 1 | 51 | 2 | 49 | 17 | העפילה לליגה הראשונה אך בפועל התפרקה |
| 3 | בנות בית שאן | 8 | 3 | 1 | 4 | 27 | 22 | 5 | 10 |  |
| 4 | בנות קריית גת | 8 | 2 | 1 | 5 | 6 | 71 | 65- | 7 |  |
| 5 | בנות הדר יוסף | 8 | 0 | 1 | 7 | 4 | 69 | 65- | 1 |  |
מלכת השערים

| מקום | שם | קבוצה | שערים |
| --- | --- | --- | --- |
| 1 | ישראל מעיין קאופמן | עירוני בת ים | 20 |
| 2 | ישראל עדן זיקרי | בית"ר ירושלים | 15 |
| 3 | ישראל הדר בדוח | בית"ר ירושלים | 11 |
| 4 | ישראל מור שקד | עירוני בת ים | 10 |
| 5 | ישראל נוי דגרציה | בנות בית שאן | 9 |
ראו גם

גביע המדינה בכדורגל נשים 2006/2007
הערות שוליים

↑  עסק הביש: שחיתות בכדורגל. תחקיר מעריב, באתר nrg, אוקטובר 2009.
| עונות בליגת המשנה בכדורגל נשים |
| --- | --- | --- |
| ליגת נשים שנייה | 2006/2007 • 2010/2011 • 2011/2012 • 2012/2013 • 2013/2014 • 2014/2015 • 2015/2016 |  |
| הליגת הלאומית בכדורגל נשים | 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 |  |
עונת 1999 בגביע ליברטדורס

| --- | --- |

 תקופת התחרות:  21 בפברואר 1999 – 16 ביוני 1999 (116 ימים)
 מספר משתתפות:  23
 הזוכה:  ברזיל פלמיירס
 מספר משחקים:  98
 מספר שערים:  220 (2.24 בממוצע למשחק)
 מלך השערים:  (6) - 6 כדורגלנים
 השחקן המצטיין:  מרקוס ברזיל פלמיירס
 → 19982000 ←
עונת 1999 בגביע ליברטדורס הייתה העונה ה-40 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-21 בפברואר 1999 ותחרות הסתיימה ב-16 ביוני 1999. בתחרות השתתפו 23 קבוצות מכל מדינות חברי הארגון ומקסיקו.
התחרות הסתיימה בניצחון של פלמיירס בפעם הראשונה בתולדות המועדון.
מתכונת התחרות

בתחרות השתתפו 23 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הבתים השתתפו שני נציגים מכל המדינות למעט ונצואלה ומקסיקו שהיו מיוצגים על ידי נציג בודד. בשלב הראשון הקבוצות חולקו ל-5 בתים, שלוש קבוצות בכל בית עלו לשלב השני. החל מהשלב השני הקבוצות שיחקו בשיטת נוקאאוט.
במידה ומספר קבוצות בבית זכו באותו מספר נקודות להכרעה הקבוצות ביצעו סדרת בעיטות עונשין.
בכל השלבים נערכו משחק בית ומשחק חוץ. על הניצחון הוענקו שתי נקודות.